[{"text_idx": "#000002", "text": "Marie de Jongh konpainia Jokin Oregik eta Ana Meabek sortu zuten, duela hamar urte, Haur antzerkia helduentzat, eta anterki heldua haurrentzat leloarekin. Ordutik zortzi obra aurkeztu dituzte, azkena, Izar domekan bertan Santa Ana aretoan eskainiko dute. Haurren aurkako indarkeria, pertsona adinduen bazterketa, maitasun homosexuala, animaliekiko tratu txarrak, askatasuna eta beste hainbat gai jorratu ditu taldeak bere lanetan. Oregiren zuzendaritzapean beti, bera baita konpainiako ikuskizun guztien sortzailea eta zuzendaria."}, {"text_idx": "#000003", "text": "Bilbon dauka egoitza taldeak, eta pozik agertu ziren atzo taldekideak, sare sozialetan zabaldutako mezu batean, jasotako sariagatik."}, {"text_idx": "#000004", "text": "Hamar urteko ibilbidean, hainbat sari jaso ditu Marie de Jongh konpainiak. Besteak beste, eta On\u0303atin ikusi ahal izango den Izar antzezlanak, espazio eszeniko onenaren Feten saria irabazi zuen. Izar, igandean, 18:00tan ikusgai izango da Santa Ana aretoan. Familia osoari zuzendutako ikuskizun honetarako sarrerak 4 eurotan salgai daude jada atarian."}, {"text_idx": "#000006", "text": "Auzobideen eta egur kargalekuen kontserbazioa, erabilera eta zaintza arautzen duen ordenantza jendaurrean dago"}, {"text_idx": "#000007", "text": "Nekazaritza ustialekuak modernizatu eta baso-bide pribatuak eraiki eta hobetzeko dirulaguntzak ebatzi berri dira"}]